Melvilles Guest House | LekkeSlaap
Vanaf R7 020 per nag, vir 6 mense
Melvilles Guest House is net 7 km van Patensie af op die R331 op pad na die Baviaanskloof se wildernis in die salige Gamtoosvallei.
Die huis het slaapplek vir 6 mense in 3 slaapkamers. Elke kamer is ingerig om so gerieflik as moontlik te wees. Al die nodige beddegoed en linne word voorsien. Die eerste kamer het 'n koningingrootte-bed en die ander 2 kamers het elkeen 2 enkelbeddens. Al die kamers is smaakvol versier met moderne flair en toegerus met USB-laaiers. Japonne en warmwatersakke word voorsien, so jy hoef jou nie oor die winterkoue te bekommer nie.
Melvilles Guest House het 'n volledige, gemeenskaplike badkamer met 'n stort, bad, 'n dubbelwasbakeenheid, en 'n verwarmer ('n ekstra toilet is ook beskikbaar). Verder is daar 'n oopplan-kombuis met moderne toebehore en 'n gerieflike sitarea. Die sitarea lei na 'n lieflike veranda met 'n ingeboude braaiplek. Gaste sit en ontspan gereeld op die veranda met sy pragtige uitsigte oor die omgewing.
Patensie is bekend vir sy skilderagtige natuurtonele, berge, inheemse woude, glashelder bergstrome, dennebome, steil kranse en watervalletjies.